# ทางหลวงแผ่นดินหมายเลข 3200
ทางหลวงแผ่นดินหมายเลข 3200 สายฉะเชิงเทรา–บางน้ำเปรี้ยว เป็นทางหลวงแผ่นดินที่เชื่อมระหว่างเทศบาลเมืองฉะเชิงเทรา ช่วงถนนศุภกิจ กับทางหลวงชนบท นย.3001 และทางหลวงแผ่นดินหมายเลข 3481 โดยเริ่มต้นจากอำเภอเมืองฉะเชิงเทรา และสิ้นสุดที่อำเภอบางน้ำเปรี้ยว จังหวัดฉะเชิงเทรา

 ประวัติ 
ทางหลวงแผ่นดินหมายเลข 3200 ปรากฎขึ้นครั้งแรกในปี พ.ศ. 2511 ในการกำหนดระบบหมายเลขทางหลวงจังหวัด โดยจัดให้เป็นทางหลวงจังหวัดหมายเลข 3200 ชื่อสายทางฉะเชิงเทรา–บางน้ำเปรี้ยว อยู่ภายใต้การดูแลของแขวงการทางฉะเชิงเทราราชกิจจานุเบกษา. ประกาศสำนักนายกรัฐมนตรี เรื่อง ระบบหมายเลขทางหลวงแผ่นดินและทางหลวงจังหวัด พ.ศ. ๒๕๑๑. เล่ม ๘๕ ตอนที่ ๖๐ ง. ๒ ก.ค. ๒๕๑๑. หน้า ๑๘๗๗ ต่อมาปรากฎขึ้นในผังเมืองเมืองรวมฉะเชิงเทราในปี พ.ศ. 2530 โดยมีจุดเริ่มต้นต่อเนื่องจากถนนศุภกิจ และขึ้นไปทางเหนือไปจนสุดเขตเทศบาลเมืองฉะเชิงเทราโดยกำหนดให้มีขนาด 4 ช่องจราจรตามผังเมืองราชกิจจานุเบกษา. กฎกระทรวง ฉบับที่ ๓๑ (พ.ศ. ๒๕๓๐) ออกตามความในพระราชบัญญัติการผังเมือง พ.ศ. ๒๕๑๘. เล่ม ๑๐๔. ตอนที่ ๑๖๐ ก. ๑๗ ส.ค. ๒๕๓๐ หน้า ๑ ต่อเนื่องออกไปจนบรรจบกับตลาดบางน้ำเปรี้ยวในปัจจุบัน 
left|thumb|วัดโพรงอากาศ เป็นศาสนสถานอีกแห่งที่ตั้งอยู่ระหว่างเส้นทาง
ต่อมาในปี พ.ศ. 2537 ได้มีการเวนคืนแนวเส้นทางบางส่วนในเขตพื้นที่อำเภอบางน้ำเปรี้ยว เพื่อก่อสร้างเส้นทางเลี่ยงเมืองบางน้ำเปรี้ยวโดยแยกออกจากทางหลวงแผ่นดินหมายเลข 3200 ออกไปและตัดกันกับทางหลวงแผ่นดินหมายเลข 3481 พร้อมทั้งบรรจบกับถนนสาธารณะที่มุ่งหน้าไปยังจังหวัดนครนายก (ปัจจุบันคือทางหลวงชนบท นย.3001) เพื่ออำนวยความสะดวกในการขนส่งคมนาคมในพื้นที่โดยไม่จำเป็นต้องตัดผ่านเขตเมืองของอำเภอบางน้ำเปรี้ยวราชกิจจานุเบกษา. พระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงแผ่นดินหมายเลข ๓๔๘๑ สายแยกทางหลวงแผ่นดินหมายเลข ๓๐๔ (หนองจอก) - บรรจบทางหลวงแผ่นดินหมายเลข๓๒๙๓ (บ้านสร้าง) และสร้างทางหลวงแผ่นดินหมายเลข ๓๒๐๐ สายฉะเชิงเทรา - บางน้ำเปรี้ยว ตอนเลี่ยง เมืองบางน้ำเปรี้ยว พ.ศ. ๒๕๓๗. เล่ม ๑๑๖ ตอนที่ ๓๔ ก. ๔ พ.ค. ๒๕๔๒. หน้า ๑๐ และมีการประกาศเวนคืนเพื่อขยายเส้นทางอีกครั้งในปี พ.ศ. 2542 ตั้งแต่ต้นสายทางคือตลาดบ้านใหม่ จนสิ้นสุดสายทางในตลาดบางน้ำเปรี้ยวบรรจบกับทางหลวงแผ่นดินหมายเลข 3124ราชกิจจานุเบกษา. พระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงแผ่นดินหมายเลข ๓๒๐๐ สายฉะเชิงเทรา - บางน้ำเปรี้ยว ตอนบ้านตลาดบ้านใหม่ - อำเภอบางน้ำเปรี้ยว และเพื่อขยายทางหลวงแผ่นดินหมายเลข ๓๑๒๔ สายบางน้ำเปรี้ยว - บรรจบทางหลวงแผ่นดินหมายเลข ๓๔๘๑ ตอนอำเภอบางน้ำเปรี้ยว - บ้านตอกระทุ่ม พ.ศ. ๒๕๔๒. เล่ม ๑๑๖ ตอนที่ ๓๔ ก. ๔ พ.ค. ๒๕๔๒. หน้า ๑๐

ในปี พ.ศ. 2544 ทางหลวงแผ่นดินหมายเลข 3200 ได้เปลี่ยนชื่อสายทางเป็น แยกทางหลวงหมายเลข 315 (ฉะเชิงเทรา) - บางน้ำเปรี้ยวราชกิจจานุเบกษา. ประกาศกระทรวงคมนาคม เรื่อง ระบบหมายเลขทางหลวงพิเศษ ทางหลวงสัมปทาน และทางหลวงแผ่นดิน พ.ศ. ๒๕๔๔. เล่ม ๑๑๘ ตอนพิเศษ ๑๒๕ ง. ๑๘ ธ.ค. ๒๕๔๔. หน้า ๒ และกลับมาใช้ชื่อเดิมอีกครั้งในปี พ.ศ. 2564ราชกิจจานุเบกษา. ประกาศกระทรวงคมนาคม เรื่อง ระบบหมายเลขทางหลวงพิเศษ ทางหลวงสัมปทาน และทางหลวงแผ่นดิน พ.ศ. ๒๕๖๔. เล่ม ๑๓๘ ตอนพิเศษ ๑๔๕ ง. ๑ ก.ค. ๒๕๖๔. หน้า ๑ และปรับแนวเส้นทาง โดยให้แนวถนนเลี่ยงเมืองบางน้ำเปรี้ยวกลายเป็นส่วนหนึ่งของทางหลวงแผ่นดินหมายเลข 3200 และทางหลวงแผ่นดินช่วงที่เข้าสู่ตลาดบางน้ำเปรี้ยวเดิม เปลี่ยนไปรวมเป็นส่วนหนึ่งของทางหลวงแผ่นดินหมายเลข 3124

 รายละเอียดเส้นทาง 
ทางหลวงแผ่นดินหมายเลข 3200 เป็นถนนขนาด 2 ช่องจราจรสวนกัน เขตทาง 20.00 เมตร และ 4 ช่องจราจรในเขตเทศบาลเมืองฉะเชิงเทรา พื้นผิวแบบแอสเฟลต์คอนกรีต ระยะทางรวม 18.725 กิโลเมตร เป็นเส้นทางสายหลักอีกเส้นที่เชื่อมต่อเข้าสู่ตัวอำเภอเมืองฉะเชิงเทราจากทิศเหนือคืออำเภอบางน้ำเปรี้ยว และมีแผนจะเชื่อมต่อกับถนนวงแหวนเลี่ยงเมืองฉะเชิงเทราในอนาคตเพื่อแบ่งเบาการจราจรที่มุ่งหน้าเข้าสู่เมืองจังหวัดฉะเชิงเทราผ่านถนนสายหลักอย่างถนนสุวินทวงศ์ (ทางหลวงแผ่นดินหมายเลข 304) ในชื่อว่าทางแยกต่างระดับบางขวัญ ซึ่งสามารถใช้เส้นทางลัดไปยังอำเภอบางคล้า อำเภอพนมสารคาม และจังหวัดปราจีนบุรีได้โดยไม่ต้องตัดผ่านตัวเมืองที่ทางแยกต่างระดับเสม็ดใต้ ตลอดแนวสองข้างทางของทางหลวงแผ่นดินหมายเลข 3200 ประกอบไปด้วยพื้นที่เกษตรกรรมเป็นส่วนใหญ่ในช่วงนอกเขตเทศบาลเมืองฉะเชิงเทราราชกิจจานุเบกษา. กฎกระทรวงให้ใช้บังคับผังเมืองรวมจังหวัดฉะเชิงเทรา พ.ศ. ๒๕๕๕. เล่ม ๑๓๐ ตอนที่ ๓๙ ก, ๓ พ.ค. ๒๕๕๖ . หน้า ๑ราชกิจจานุเบกษา. กฎกระทรวงให้ใช้บังคับผังเมืองรวมชุมชนสุวินทวงศ์ จังหวัดฉะเชิงเทรา พ.ศ. ๒๕๕๘. เล่ม ๑๓๒ ตอนที่ ๙ ก, ๑๑ ก.พ. ๒๕๕๘. หน้า ๑ ส่วนในเขตเทศบาลเมืองฉะเชิงเทราเป็นพื้นที่อยู่อาศัยความหนาแน่นน้อยราชกิจจานุเบกษา. กฎกระทรวงให้ใช้บังคับผังเมืองรวมเมืองฉะเชิงเทรา พ.ศ. ๒๕๔๙. เล่ม ๑๒๓ ตอนที่ ๕๙ ก, ๗ มิ.ย. ๒๕๔๙. หน้า ๗ มีการจราจรเฉลี่ยในปี พ.ศ. 2563 ตรวจวัดที่ช่วงกิโลเมตรที่ 17+000 อยู่ที่ 16,359 PCU ต่อวันกรมทางหลวง. รายงานการวิเคราะห์คำนวณดัชนีการจราจรติดขัด และความหนาแน่นการจราจร พ.ศ. 2563.  

ทางหลวงแผ่นดินหมายเลข 3200 มีจุดเริ่มต้นในอำเภอเมืองฉะเชิงเทรา ในตำบลหน้าเมือง ผ่านตำบลบ้านใหม่ เข้าสู่ตำบลบางขวัญ จากนั้นเข้าสู่เขตอำเภอบางน้ำเปรี้ยวในตำบลโพรงอากาศ แยกออกไปเข้าตัวเมืองบางน้ำเปรี้ยวบริเวณแยกผู้ใหญ่แดง ทางหลวงแผ่นดินหมายเลข 3124 (3200 เดิม) และสิ้นสุดที่ตำบลบางน้ำเปรี้ยวบริเวณทางแยกบางน้ำเปรี้ยว บรรจบกับทางหลวงแผ่นดินหมายเลข 3481 ที่แยกบางน้ำเปรี้ยวที่เดินทางต่อไปยังอำเภอบ้านสร้าง จังหวัดปราจีนบุรีในทิศทางขวา และเขตหนองจอก กรุงเทพมหานครในทิศทางซ้าย รวมทั้งสามารถตรงต่อไปยังทางหลวงชนบท นย.3001 เพื่อเดินทางต่อไปยังอำเภอองครักษ์ จังหวัดนครนายกได้ 

 รายชื่อทางแยก 

 เขตการควบคุม 
ทางหลวงแผ่นดินหมายเลข 3200 แบ่งเขตการควบคุมออกเป็น 1 ตอน ได้แก่
ช่วงที่ตอนชื่อตอนหลัก กม.ระยะทาง (กม.)หมวดทางหลวงแขวงทางหลวงจังหวัด10100ฉะเชิงเทรา–บางน้ำเปรี้ยว0+000–18+72518.725หมวดทางหลวงบ้านโพธิ์แขวงทางหลวงฉะเชิงเทราฉะเชิงเทรารวม1 ตอนควบคุมรวมระยะทาง18.725 กม.

 สถานที่สำคัญ 

 สถานที่ท่องเที่ยว 
 ตลาดบ้านใหม่

 สถานที่ราชการ 

 โรงเรียนเบญจมราชรังสฤษฎิ์ 5
 สถานีกำจัดขยะมูลฝอย เทศบาลเมืองฉะเชิงเทรา
 โรงเรียนอนุบาลวัดปิตุลาธิราชรังสฤษฎิ์ แห่งที่ 2 (บางขวัญ)
 องค์การบริหารส่วนตำบลบางขวัญ
 องค์การบริหารส่วนตำบลโพรงอากาศ
 โรงเรียนสุทธิสุนทรอุทิศ
 เทศบาลตำบลบางน้ำเปรี้ยว
 สถานีตำรวจภูธรบางน้ำเปรี้ยว

 ศาสนสถาน 

 วัดจีนประชาสโมสร
 วัดวิเวกอาคม
 วัดโพรงอากาศ

 หมายเหตุ